KINNITATUD

Kehra Gümnaasiumi direktori

14.02.2017 käskkirjaga nr 4Ü

**Kehra Gümnaasiumi kooliraamatukogu kasutamiseeskiri**

**1. Üldkorraldus**

1.1.Kooli raamatukogu eesmärk on toimida kooli haridusprotsessi lahutamatu osana.

1.2.Raamatukogus arvele võetud õpikud, raamatud, tööraamatud, töövihikud, töölehed, auvised, perioodika, lauamängud jms tagastatakse koolile, käesoleva eeskirjaga sätestatud korras.

1.4.Raamatukogu kasutajaks võivad olla Kehra Gümnaasiumi õpilased, personal, lapsevanemad ning erandjuhul teised isikud/asutused.

1.5. Õpilastele laenutatakse teavikuid õpilaspileti, teistele isikutele isikut tõendava dokumendi alusel.

1.6. Iga laenutust käsitletakse kui lepingu sõlmimist raamatukogu kasutaja ja kooli raamatukogu vahel.

1.7. Leping kohustab kasutajat eeskirja järgima.

**2. Kodukord**

2.1. Raamatukogus järgitakse korda ja vaikust ega segata teisi.

2.2. Raamatukogus ei sööda ega jooda.

2.3. Kasutaja hoiab teavikuid, seadmeid jm. raamatukogu vara säästlikult ning heaperemehelikult.

2.4. Avastades rikutud teaviku või muu vara, on kasutaja kohustatud kohe teavitama sellest raamatukogu töötajat.

**3. Teenused**

3.1. Raamatukogu teenusteks on teavikute kohalkasutus ja kojulaenutus; õpiabi; lauamängude, interneti, arvuti- ja õppekohtade kasutamine; huvi- ja loovtegevus

3.2. Arvuteid kasutatakse iseseisvaks infootsinguks ja õppimisega seotud tegevusteks.

**4. Laenutamine**

4.1. Enne raamatukogust väljumist registreerib kasutaja laenutatava teaviku enda nimele.

4.2. Koju ei laenutata teavikuid, mis on mõeldud koolisiseseks kasutamiseks (teatmeteoste või entsüklopeediate ainueksemplarid, ajakirjad või ajalehed, auvised, lauamängud jms). Erandjuhul laenutatakse nimetatud teavikuid kokkuleppelise laenutusena, mille tingimused ja korra määrab raamatukogu töötaja.

**4.3. Laenutusperioodid:**

– õpikud kuni 1 õppeaasta

– muud teavikud 14 päeva

**5. Õppekirjanduse kasutamine**

5.1. Õppekirjanduse laenutamine toimub järgmiselt:

* I – III klassid - õppekirjandus väljastatakse klassikomplektina( õpik, töövihik) klassijuhatajale. Aabits jääb I klassi õpilasele kingituseks kooli poolt.
* IV- IX klassid - õpikud väljastatakse individuaalselt õpilastele õpilaspileti alusel augustikuu viimastel päevadel. Töövihikud jagab aineõpetaja.
* Gümnaasiumiõpilased laenutavad õpikud individuaalselt, perioodi tunniplaanist lähtuvalt.
* Pedagoogidele tagatakse õppekirjanduse komplektid individuaalselt. Teavikud tagastatakse õppeaasta lõpul või pikendatakse iga õppetsükli lõpul.

5.1. Õpiku laenutamisel kirjutab õpilane kohe raamatusse oma nime ja klassi selleks ettenähtud kohta ning paneb ümber tugeva kattepaberi .

5.2. Teavikute kasutamisel on keelatud:

– teavikute kaante kiletamine;

– ümbrispaberi kleepimine teaviku külge;

– märkmete tegemine teavikusse;

– teavikute parandamine ilma raamatukogu töötaja juhendamiseta;

– teavikute tahtlik rikkumine( loopimine, määrimine, kortsutamine jne.)

**6. Tagastamine ja pikendamine**

6.1. Iga õppeaasta lõpul enne klassitunnistuse kättesaamist või koolist lahkumisel tagastab kasutaja kõik tema käes olevad teavikud. Lõpuklasside õpilased täidavad ringkäigulehe.

6.2. Kasutaja võib laenutustähtaega pikendada kohapeal kuni kolm korda, juhul kui teavikut pole soovinud laenutada teised.

6.3. Kui kasutaja ei ole kättesaadav pikemaajaliselt (rohkem kui 7 päeva), on ta kohustatud teavikud (va õpikud) eelnevalt tagastama või nende laenutustähtaega pikendama.

**7. Võlgnevused ja rikkumised**

7.1. Võlgnevusest teavitatakse kasutajat tema e-maili kaudu, 1.- 9.klassi õpilast tema vanema või eestkostja e-maili kaudu.

7.2. Tagastamata või rikutud teavikud asendab kasutaja samade teavikutega või hinnalt samaväärsete teavikutega.

7.3. Kui võlglane ei ole õigeaegselt asendanud kaotatud või rikutud teavikut, on töötajal õigus ja kohustus esitada kasutaja kohta võlateatis Anija vallavalitsuse raamatupidamisele arve väljastamiseks.

7.4. Arve, mille väljastab Anija vallavalitsuse raamatupidamine, sisaldab kaotatud/rikutud teaviku kahekordset turuväärtust.

7.5.Raamatukogul on õigus võlglastele teavikuid mitte laenutada.

**8. Vastutus**

8.1. Kui kasutaja on korduvalt raamatukogu eeskirja eiranud, võib kasutajalt võtta ära raamatukogu kasutusõiguse.

8.2. Kui õpilaselt on ära võetud raamatukogu kasutusõigus, toimub talle teavikute laenutamine edaspidiselt vaid koos klassijuhataja või aineõpetajaga.